JayJayThrowThrow/commonwealth-wiki-mix huggingface dataset:
मंगलाप्रसाद पारितोषिक

मंगलाप्रसाद पारितोषिक (सन् १९२३ से आरंभ) हिन्दी साहित्य सम्मेलन, प्रयाग के द्वारा साहित्य के क्षेत्र में विशेष योगदान देने वाले व्यक्ति को प्रदान किया जाता है। राजर्षि पुरुषोत्तम दास टंडन के आग्रह पर बनारस निवासी गोकुलचन्द जी अपने भाई मंगलाप्रसाद की स्मृति में चालीस हजार रुपये देकर इसे आरम्भ किया था।
परिचय

हिन्दी साहित्य सम्मेलन के तत्त्वावधान में पटना में आयोजित सम्मेलन में यह मन्तव्य निर्धारित हुआ था कि एक ऐसे कोष की स्थापना की जाए जिसके ब्याज से हिन्दी साहित्य में उत्कृष्ट योगदान देने वाले साहित्यकारों को आर्थिक रूप से आत्मनिर्भर बनाने की दिशा में सहयोग प्रदान करने की दृष्टि से एक पुरस्कार प्रदान किया जा सके, ताकि समुचित रूप से हिन्दी साहित्य की श्रीवृद्धि हो। पटना में यह विचार हुआ, परन्तु कोई कार्यवाही नहीं हुई। कोलकाता में पुरुषोत्तमदास टंडन जी के साथ पुरुषोत्तम राव ने इसकी चर्चा चलायी। टंडन जी ने वाराणसी निवासी गोकुलचन्द जी से इस संबंध में आग्रह किया। गोकुलचन्दजी बनारस के प्रसिद्ध रईस राजा मोतीचन्दजी सी॰आई॰ई॰ के परिवार के थे। इन्हीं के परिवार से बाबू शिव प्रसाद गुप्त भी थे जिन्होंने दस लाख रुपए देकर काशी विद्यापीठ की स्थापना करवायी थी। गोकुलचंद जी ने अपने भाई मंगलाप्रसाद जी की स्मृति में चालीस हजार रुपये दिये और एक ट्रस्ट लिख दिया कि इससे बारह सौ रुपए प्रतिवर्ष पारितोषिक रूप में दिये जाएँ। ट्रस्ट का काम यह निर्धारित किया गया कि तीन निर्णायक चुनें और निर्णायक जिस ग्रंथ को अच्छा समझे उस पर पारितोषिक दें। उनका फैसला अंतिम हो। यदि तीनों निर्णायक तीन भिन्न-भिन्न ग्रंथों की सम्मति देते हैं तो ऐसी स्थिति में दूसरे निर्णायक चुने जाने का नियम है। पहली बार जो तीन निर्णायक चुने गये उनमें आचार्य महावीरप्रसाद द्विवेदी, चन्द्रशेखर शास्त्री और अम्बिकाप्रसाद वाजपेयी सम्मिलित थे। इन तीनों की सम्मति भिन्न-भिन्न ग्रंथों के लिए हो गयी। अतः शीघ्रतापूर्वक तीन नये निर्णायक चुने गये, जिनमें श्री श्रीधर पाठक, रामदास गौड़ एवं वियोगी हरि शामिल थे। इन तीनों सज्जनों ने एकमत से श्री पद्मसिंह शर्मा को 'बिहारी सतसई' पर उनके संजीवन भाष्य के लिए यह पारितोषिक दिए जाने का निर्णय लिया। सन् १९२३ ई॰ में कानपुर में आयोजित तेरहवें हिन्दी साहित्य सम्मेलन में पुरुषोत्तमदास टंडन जी की अध्यक्षता में पहली बार यह पारितोषिक पद्मसिंह शर्मा जी को प्रदान किया गया।
पुरस्कृत साहित्यकार
इन्हें भी देखें

* सेकसरिया पारितोषिक
* हिन्दी साहित्य सम्मेलन, प्रयाग
सन्दर्भ


बाहरी कड़ियाँ

श्रेणी:पुरस्कार
श्रेणी:साहित्य पुरस्कार
श्रेणी:मंगला प्रसाद पुरस्कार
रीडिफ.कॉम

रीडिफ डॉट कॉम अथवा रीडिफ.कॉम (रीडिफ.कॉम) भारतीय समाचार, सूचना, मनोरंजन और शॉपिंग वेब पोर्टल है। इसकी स्थापना १९९६ में हुई। इसकी स्थापना रीडिफ ऑन द नेट (रीडिफ On The NeT) के रूप में हुई। इसका मुख्य कार्यालय मुम्बई में है जिसके शाखा कार्यालय बंगलौर, नई दिल्ली और न्यूयॉर्क नगर में स्थित हैं।

एलेक्सा के अनुसार रीडिफ १७वाँ भारतीय वेब पोर्टल है। इसमें ३१६ से अधिक कर्मचारी नियुक्त हैं। इसके लाखों परिदर्शकों में से 89.1% परिदर्शक भारतीय हैं जबकि अन्यों में मुख्यतः संयुक्त राज्य अमेरिका (3.4%) और चीन शामिल हैं। अप्रैल २००१ में रीडिफ ने इंडिया अब्रॉड आरम्भ किया।
फ़रवरी २०११ में अलेक्सा पर इसकी रैंक २९५ थी। रीडिफ डॉट कॉम १९९६ में भारत में पंजीकृत पहला डोमेन नाम है।
इतिहास व विकास

रीडिफ के अंग्रेजी पोर्टेल की शुरुआत 1996 में हुई थी। प्ररांभिक चरण में यह सिर्फ़ समाचार प्रदान करता था पर बाद में (1998 के आस पास) इसने मेल (पत्र) कि सुविधा भी दी। thumb|right|150px|रीडिफ का पहला शब्द चिन्ह
पत्र कि सुविधा रीडिफमेल के नाम से दी जाने लगी।
बाद में खरीदारी एवं रेडियो सुविधा से इसकी अमदनी दिन दुगनी रात चौगुनी हो गयी।
इसके बाद सन 2000 के प्ररंभ में रीडिफ ने अपने पाँव अन्य भाषाओं में भी पसारने शुरु कर दिये। पहले हिन्दी में फिर अन्य भाषाओं में, (जैसे तमिल,कन्नड़,बंगाली,गुजराती) समाचार देना शुरु कर दिया।thumb|right|रीडिफ हिन्दी शब्द चिन्ह
2000 के मध्य में रीडिफ ने रीडिफ बोल(मेसेन्जर:तुरंत सन्देश के आदान प्रदान का साधन) उतारा। इसमे बोल शब्द को 'बड्डीज़ ऑन लईन'(Buddies On Line)(अर्थात:अन्तर्जाल पर उपस्थित मित्र) शब्द के क्षुक्षम रूप से बनाया गया था।thumb|right|100px|रीडिफ बोल का पहला शब्द चिन्हthumb|right|रीडिप्फ़ बोल का आधुनिक चिन्ह
2002 तक रीडिफ ने तमिल, कन्नड़, बंगाली कि सुविधा समाप्त कर दी थी। 2003 तक हिन्दी व गुजराती भाषा कि सेवा भी बन्द कर दी गयी थी।
सन्दर्भ
बाहरी कड़ियाँ

* रीडिफ मुख्य पृष्ठ
* रीडिफ ब्लॉग्स का मुखपृष्ठ

श्रेणी:सूचना प्रौद्योगिकी
श्रेणी:ईमेल
श्रेणी:अंतरजाल
श्रेणी:अंतरजाल पोर्टल
परिक्रमा

भारतीय धर्मों (हिन्दू, जैन, बौद्ध आदि) में पवित्र स्थलों के चारो ओर श्रद्धाभाव से चलना 'परिक्रमा या प्रदक्षिणा कहलाता है। मन्दिर, नदी, पर्वत आदि की परिक्रमा को पुण्यदायी माना गया है।

चौरासी कोसी परिक्रमा, पंचकोसी परिक्रमा आदि का विधान है। परिक्रमा की यात्रा पैदल, बस या दूसरे साधनों से तय की जा सकती है लेकिन अधिकांश लोग परिक्रमा पैदल चलकर पूर्ण करते हैं। परिक्रमा दक्षिणावर्त (क्लॉक-वाइज) होती है, अर्थात परिक्रमा करते समय देवस्थान या देवता अपने दाएँ हाथ की तरफ रहते हैं।
ब्रज क्षेत्र में गोवर्धन, अयोध्या में सरयू, चित्रकूट में कामदगिरि और दक्षिण भारत में तिरुवन्मलई की परिक्रमा होती है जबकि उज्जैन में चौरासी महादेव की यात्रा का आयोजन किया जाता है।
बाहरी कड़ियाँ

* धरती की सबसे पुरानी परिक्रमा
*84 लाख योनियों से छुटकारा दिलाती है 84 कोसी यात्रा

श्रेणी:हिन्दू धर्म
सन्धिनी

सन्धिनी महादेवी वर्मा की चुनी हुई ६५ कविताओं का संग्रह है, जो १९६४ में प्रकाशित हुआ। इस पुस्तक से परिचय करवाते हुए वे कहती हैं, "‘सन्धिनी’ में मेरे कुछ गीत संगृहित हैं। काल-प्रवाह का वर्षों में फैला हुआ चौड़ा पाट उन्हें एक-दूसरे से दूर और दूरतम की स्थिति दे देता है। परन्तु मेरे विचार में उनकी स्थिति एक नदी-तट से प्रवाहित दीपों के समान है। दीपदान के दीपकों में कुछ, जल की कम गहरी मन्थरता के कारण उसी तट पर ठहर जाते हैं, कुछ समीर के झोके से उत्पन्न तरंग-भगिंमा में पड़कर दूसरे तट की दिशा में बह चलते है और कुछ मझधार की तरंगाकुलता के साथ किसी अव्यक्त क्षितिज की ओर बढ़ते हैं। परन्तु दीपकों की इन सापेक्ष दूरियों पर दीपदान देने वाले की मंगलाशा सूक्ष्म अन्तरिक्ष-मण्डल के समान फैल कर उन्हें अपनी अलक्ष्य छाया में एक रखती है। मेरे गीतों पर भी मेरी एक आस्था की छाया है। मनुष्य की आस्था की कसौटी काल का क्षण नहीं बन सकता, क्योंकि वह तो काल पर मनुष्य का स्वनिर्मित सीमावरण है। वस्तुतः उनकी कसौटी क्षणों की अटूट संसृति से बना काल का अजस्त्र प्रवाह ही रहेगा। 'सन्धिनी’ नाम साधना के क्षेत्र में सम्बन्ध रखने के कारण बिखरी अनुभूतियों की एकता का संकेत भी दे सकता है और व्यष्टिगत चेतना का समष्टिगत चेतना में संक्रमण भी व्यंजित कर सकेगा।"

सन्धिनी में जो गीत संग्रहीत, उनके विषय रहस्य-साधना, वेदनानुभूति, प्रकृति और दर्शन और हैं। सन्धिनी में भी उनकी रहस्यानुभूति विशेष वाणी मिली है। इन गीतों में प्रकृति के प्रति अज्ञात परम सत्ता या प्रियतम का आभास, परम प्रिय से मिलन की उत्कंठा और मिलन की अनुभूति की भावना को काव्यात्मक रूप दिया गया है। कौन तुम मेरे हृदय में, पंथ होने दो अपरिचित, निशा की धो देता राकेश, शलभ मैं शापमय वर हूँ आदि उनके प्रसिद्ध गीत इसी संग्रह में पहली बार प्रकाशित हुए हैं।
सन्दर्भ


श्रेणी:कविता संग्रह
श्रेणी:महादेवी वर्मा
रजत टोकस

रजत टोकस (19 जुलाई 1991 को जन्म) भारतीय टेलीविजन के अभिनेता हैं उन्होंने एक भारतीय टेलीविजन धारावाहिक धरती का वीर योद्धा पृथ्वीराज चौहान
में मुख्य भूमिका निभा कर पहचान बनाई. वर्तमान में वह नये प्रारम्भ हुये चैनल एनडीटीवी इमैजिन पर धर्म वीर में वीर की भूमिका निभा रहे हैं।
आत्म कथा

आरंभिक जीवन

रजत का जन्म १९ जुलाई १९९३ (उनके सी बी एस ई बोर्ड परिणाम से पुष्टि हुई) को दक्षिण दिल्ली के मुनिरका में रामवीर और प्रमिला टोकस के घर हुआ था। उन्होंने होप्स हॉल फाऊँडेशन स्कूल, आर. के. पुरम, दिल्ली मे शिक्षा ग्रहण की. एक अभिनेता के रूप में अपने व्यस्त कार्यक्रम के कारण उन्होंने पत्राचार के माध्यम से अध्ययन प्रारम्भ किया। जब उन्होंने अभिनय के क्षेत्र में कुछ रुचि दिखाई, तो उनके पिता ने उन्हें इसके लिए प्रोत्साहित किया। एक अभिनेता होने के अलावा, टोकस एक राष्ट्रीय स्तर के तैराक भी हैं।
कैरियर

टोकस के पास पृथ्वीराज चौहान के अलावा अन्य काम भी हैं। वे मुख्यतः जादुई चिराग, लाईट हाऊस फॉर चिल्ड्रन, बैंगो, मेरा दोस्त, राहुल, एक नज़र की तमन्ना, हे हवाएँ, खोज खजाने की, अभिव्यक्ति और साईं बाबा में काम कर रहे हैं। उन्होंने और उनकी सह कलाकार मुग्धा चापेकर ने तब सफलता पाई जब उन दोनों ने स्टार प्लस के धरती का वीर योद्धा पृथ्वी राज चौहान में काम किया। अब टोकस एनडीटीवी इमैजिन पर एक नए धारावाहिक धरम वीर में 'वीर' की भूमिका निभा रहे हैं। प्रारंभ में पृथ्वीराज चौहान में, टोकस को बस ५ - ६ कडियों में ही काम करना था। पर जैसे जैसे धारावाहिक की लोकप्रियता बढ़ी, वैसे ही उनकी भूमिका भी. उन्होने एक साल में 150 से भी अधिक कडियों मे काम किया। वर्तमान में, टोकस एनडीटीवी के धारावाहिक धर्म वीर में सह कलाकार मुग्धा चापेकर के साथ काम कर रहे हैं। वह, राजा के बेटे धरम के चचेरे भाई और सबसे अच्छे दोस्त 'वीर' की भूमिका निभा रहे हैं।
पुरस्कार

* सर्वश्रेष्ठ बाल अभिनेता -- स्टार परिवार पुरस्कार (२००७)
* सर्वश्रेष्ठ योग्य जोड़ी - स्टार परिवार पुरस्कार (२००७) पृथ्वीराज चौहान में सह अभिनेत्री मुग्धा चापेकर के साथ
* सर्वश्रेष्ठ बाल अभिनेता -- स्वर्ण पुरस्कार (२००७)
* सर्वश्रेष्ठ बाल अभिनेता -- भारतीय टैली पुरस्कार (२००७)
* सर्वश्रेष्ठ अभिनेता (लोकप्रिय) -- भारतीय टेलीविजन अकादमी पुरस्कार (२००७)
सन्दर्भ
बाहरी कडियाँ

* पृथ्वीराज चौहान के रूप में रजत के बारे में
* indya.com के साथ चैट करें

श्रेणी:जीवित लोग
श्रेणी:भारतीय अभिनेता
श्रेणी:भारतीय टेलिविज़न अभिनेता
श्रेणी:1991 में जन्मे लोग
श्रेणी:दिल्ली के लोग
पंचांग

thumb|230px|अल्फ़ोंसीन तालिकाएँ, जो १३वीं शताब्दी के बाद यूरोप की मानक पंचांग बन गई
::अगर आप हिन्दू पंचांग पर जानकारी ढूंढ रहें हैं, तो हिन्दू पंचांग का लेख देखिए
पंचांग (यूनानी: ἐφημερίς) ऐसी तालिका को कहते हैं जो विभिन्न समयों या तिथियों पर आकाश में खगोलीय वस्तुओं की दशा या स्थिति का ब्यौरा दे। १) तिथि, २) वार, ३) नक्षत्र, ४) योग, तथा ५) करण यह पंचांग के पंच अंग हैं | खगोलशास्त्र और ज्योतिषी में विभिन्न पंचांगों का प्रयोग होता है। इतिहास में कई संस्कृतियों ने पंचांग बनाई हैं क्योंकि सूरज, चन्द्रमा, तारों, नक्षत्रों और तारामंडलों की दशाओं का उनके धार्मिक, सांस्कृतिक और आर्थिक जीवन में गहरा महत्व होता था। सप्ताहों, महीनों और वर्षों का क्रम भी इन्ही पंचांगों पर आधारित होता था। उदाहरण के लिए रक्षा बंधन का त्यौहार श्रवण के महीने में पूर्णिमा (पूरे चंद की दशा) पर मनाया जाता था।
किसी भी विशेष कार्यक्रम को करने से पहले हिन्दू संस्कृति में प्राचीन काल से शुभ और अशुभ समय को देखने के लिए उस दिन के पंचांग यानि आज का पंचांग देखा जाता है इसलिए शादी-विवाह, नया व्यापार, घर प्रवेश और सभी विशेष कार्यक्रम के लिए पंचांग को महत्व दिया जाता है
पंचांगों का इतिहास

* १००० ईपू - बैबिलोनियाई खगोलशास्त्र के पंचांग
* दूसरी सदी ईसवी - टॉलमी की अल्मागेस्ट और आसान तालिकाएँ
* ८वीं सदी ईसवी - इब्राहीम अल-फ़ज़ारी की ज़ीज ('ज़ीज' का अर्थ तारों की तालिका होता है)
* ९वीं सदी ईसवी - मुहम्मद इब्न मूसा अल-ख़्वारिज़्मी की ज़ीज
* १२वीं सदी ईसवी - क्रेमोना के जेरार्ड द्वारा अरबी ज़ीज पर आधारित 'तोलेदो की तालिकाएँ', जो यूरोप के प्रचलित पंचांग बन गए
* १३वीं सदी ईसवी - मराग़ेह वेधशाला (ऑब्ज़रवेटरी) की ज़ीज-ए-इलख़ानी
* १३वीं सदी ईसवी - 'तोलेदो की तालिकाओं' में कुछ ख़ामियाँ ठीक करने वाली 'अल्फ़ोंसीन तालिकाएँ', जो यूरोप का नया प्रमुख पंचांग बन गया
* १४०८ ई - चीनी पंचांग
* १४९६ ई - पुर्तगाल के अब्राऊं बेन सामुएल ज़ाकुतो का 'अल्मनाक पेरपेतूम'
* १५०८ ई - यूरोपीय खोजयात्री क्रिस्टोफ़र कोलम्बस द्वारा जर्मन खगोलशास्त्री रेजियोमोंतानस के पंचांग का प्रयोग करके जमैका के आदिवासियों के लिए चाँद ग्रहण की भविष्यवाणी, जिस से वे अचम्भित रह गए
* १५५१ ई - कोपरनिकस की अवधारणाओं पर आधारित एराज़मस राइनहोल्ड की 'प्रूटेनिक तालिकाएँ', जो यूरोप का नया मानक पंचांग बन गई
* १५५४ ई - योहानेस स्टाडियस ने अपनी कृति में ग्रहों की स्थितियों की भविष्यवानियाँ करीं लेकिन उनमें कई ग़लतियाँ थी
* १६२७ ई - योहानेस केप्लर की 'रूदोल्फ़ीन तालिकाएँ' नया यूरोपीय मानक बन गई
इन्हें भी देखें

* युग (बुनियादी तिथि)
* हिन्दू पंचांग
सन्दर्भ

श्रेणी:समय मापन
श्रेणी:कैलंडर
श्रेणी:खगोलशास्त्र
श्रेणी:खगोलमिति
वुडफ़र्ड ग्रीन

वुडफोर्ड ग्रीन (अंग्रेज़ी: Woodford Green) एक उत्तरपूर्व लंदन में रेडब्रिज बरो का जिला है। यह उत्तर में बकहर्स्ट हिल, पूर्व में वुडफोर्ड ब्रिज, दक्षिण में साउथ वुडफोर्ड और पश्चिम में चिंगफोर्ड से जुड़ा हुआ है। ईपिंग फ़ॉरेस्ट क्षेत्र के पश्चिम में वुडफोर्ड ग्रीन से होकर गुजरता है, जो चेरिंग क्रॉस से 9.4 मील (15.1 किमी) उत्तर-पूर्व में है।

यह एसेक्स के ऐतिहासिक काउंटी में वुडफोर्ड के प्राचीन पल्ली में एक गांव था, जो 1894 में एक शहरी जिला बन गया। प्रशासनिक उद्देश्यों के लिए, इसे 1934 में वानस्टेड और वुडफोर्ड शहरी जिला बनाने के लिए वानस्टेड शहरी जिले के साथ विलय कर दिया गया। 1965 में, शहरी जिला रेडब्रिज के लंदन बरो का हिस्सा बन गया।

इलाके का नाम ग्रीन से लिया गया है, जो खुली आम भूमि का एक क्षेत्र है - ईपिंग फ़ॉरेस्ट का एक हिस्सा - जिसके अलावा यह क्षेत्र सबसे पहले विकसित हुआ।
खेल

क्रिकेट

वुडफोर्ड ग्रीन क्रिकेट क्लब की स्थापना 1735 में हुई थी। यह हाई रोड के किनारे खेलता है। क्लब में सभी आयु समूहों के लिए टीमें हैं और वरिष्ठ टीमें हैमरो एसेक्स लीग में खेलती हैं।
व्यायाम

एसेक्स लेडीज़ के साथ वुडफोर्ड ग्रीन अग्रणी ब्रिटिश एथलेटिक्स क्लबों में से एक है और एश्टन फील्ड्स पर आधारित है। क्लब ने 2005 में पहली बार ब्रिटिश एथलेटिक्स लीग के डिवीजन 1 में शीर्ष स्थान हासिल किया।
रुहोल्ला खोमैनी

अयातोल्ला अल-उज़्मा सायद रुहोल्ला मोसावि खोमैनी (फ़ारसीروح الله موسوی خمینی),
(24 सप्तम्बर, 1902 – 3 जून 1989) शिया मुसल्मान इमाम (अथवा मर्जा) थे। वे ईरान में जन्मे थे। ईरानी क्रान्ति के बाद, उन्होने ईरान में ग्यारह वर्ष शासन किया। वे 1979 से 1989 तक वे ईरान के रहबरे इंकिलाब रहे। उनको सन् १९७९ में टाइम पत्रिका ने साल के सबसे प्रभावशाली नेता के रूप में चुना था।

भारतीय मूल के ब्रितानी लेखक सलमान रुश्दी के ख़िलाफ़ फतवा जारी करने और कई राजनैतिक क़ैदियों को मरवाने के आदेश भी उन्होंने ही दिए।
मूल और आरंभिक जीवन

right|thumb|युवा रुहोल्ला
रुहोल्ला खोमैनि का जन्म खोमैन शहर में हुआ था। तेहरान के दक्षिण से खोमैन ३०० किमी था। उनके पिता का नाम अयतोल्ला सय्यद मुस्ताफ़ा मुसावि था और उनकी माँ का नाम हज्जे आघा खानुम था। रुहोल्ला सैय्यद थे और उनका परिवार मुहम्मद का वंशज था वे अन्तिम इमाम (इमाम मूसा कानम) से थे। उनके दादा सैय्यद आख्मद मूसावि हिंदि, उत्तर प्रदेश के किन्तूर गांव में जन्मे थे। हिंदी 1834 में ईरान आए और 1939 में खोमैन में घर लिया। उनकी तीसरी पत्नी, सकिने ने, मुस्ताफ़ा को १८५६ में जन्म दिया। खोमैनि के नाना मिर्ज़ा आख्मद मोज्तहेद-ए-खोंसारी जी थे। मिर्ज़ा खोंसरी मध्य ईरान में बहुत अच्छे इमाम थे।

मार्च 1903 में, पंच मास रुहोल्ला के जन्म के बाद, लोगों ने उसके पिता की हत्या कर दी। रुहोल्ला की माँ व नानी ने उनको पाला। छठे साल से उनकी कुरान व फ़ारसी भाषा की शिक्षा शुरु हुई। उनकी प्रारंभिक शिक्षा मुल्ला अब्दुल कसीम व शैख जफ़्फ़र के साथ हुई। रुहोल्ला की माँ व नानी का तब देहान्त हो गया जब वे 15 वर्ष के थे। इसके बाद वे अयतोल्ला के साथ रहने लगे। जब वे 18 के हुए तो ईस्लामी शिक्षा प्राप्त करने के लिये अरक मादिसे में गये। उनके गुरु अयतोल्ला अब्दुल-करिम हैरि-यज़्दि थे।

1921 में, अरक उंच्च मद्रसा, में उन्होने इस्लामी पढाई शुरु की। 1922 में उन्होने और उनके गुरु ने माद्रसा अरक छोड़ कर कोम में एक नया माद्रसा बनाया। खोमैनि ने दार-अल-शाफ़ा विद्यालय में पढाई की। इसके बाद नाजफ़, ईराक़ को चल दिये। पढाई के बाद वे फ़िख, फ़िलासफ़, सूफ़ी, व शरीअ को पढाया।

खोमैनि ने शिक्षा में राजनीति व धर्म के साथ का समर्थन किया। उनका आदर्श शासन धर्मतंत्र था।
राजनीति में

1961 में, अयतोल्ला सायद मुहाम्मद बुरुजेर्दी की मृत्यु हुई। एक साल के बाद अयतोल्ला अबोल-हशेम कशानी की मृत्य भी हो गयी। इस वक़्त, अयतोल्ला 60 वर्ष के हो गये थे। फिर उन्होने नेत्रित्व का मार्ग चुना, दो इमाम की मृत्य के बाद ईरान के शाह इमाम को यह रास नहीं था। इमामों को नाराज होता देख रेज़ा पहलवी का _____ को। पह्लवी के पुत्र मोहाम्मद रेज़ शा जी थे, उन्होने इंक़िलाब-ए-सफेद इमाम को परेशानियाँ दीं। अयातुल्ला खोमैनी को इटली की पत्रकार ओरियाना फ़ल्लाची ने खुलेआम तानाशाह कहा था क्योंकि 1979 में तेहरान में इन्टरव्यू की इजाज़त देने से पहले खोमैनी के सिपहसालारों ने उनसे अपना सिर चादर से ढंकने को कहा था। उन्होंने खोमैनी से कहा, "मैं इस बेवकूफ़ीभरे मध्ययुगीन चीथड़े को अभी उतार फेंकती हूं।"

सभी ईरानी खोमैनी को ईरानी राष्ट्र का बेईमान दुश्मन, अंतर्राष्ट्रीय आतंकवाद का मास्टरमाइंड और मानवता के विरुद्ध अपराधी मानते हैं।.
इस्लामी क्रांति

250px|right|The Imam arrives in Iran on February 1
सन्दर्भ
बाहरी कड़ियाँ

* आतंकवाद के विरूद्ध युद्ध में रीगन की आरम्भिक विज - नया योर्क सन - 15 जून 2004
* ईरानी अधिकारी इराकी परिषद से मिले NewsVOA - 05/08/2003

श्रेणी:ईरान के रहबारे इंक़िलाब
श्रेणी:1902 में जन्मे लोग
श्रेणी:१९८९ में निधन
बागमती प्रान्त

बागमती अंचल नेपाल के मध्यमांचल विकास क्षेत्र का एक अंचल है। नेपालकी राजधानी काठमांडौ इसी अंचल में स्थित है।
स्थिति

इस अंचल के पूर्व मे जनकपुर अंचल, दक्षिण मे नारायणी अंचल, पश्चिम मे गण्डकी अंचल व उत्तर मे चीन का स्वाशासित क्षेत्र तिव्बत पडता है।
नाम

बागमती अंचल का नाम बागमती नदी से रखा गया था।
जिले

* बागमती अंचल मैं ८ जिले है :-
# काठमाण्डु
# ललितपुर
# भक्तपुर
# रसुवा
# धादिङ
# नुवाकोट
# सिन्धुपाल्चोक
# काभ्रेपलांचोक
मुख्य स्थान

# काठमाण्डु
# ललितपुर (पाटन)
# भक्तपुर
# मध्यपुर
# किर्तीपुर
# पनोती
# बनेपा
# धुलीखेल
# बिदुर
# बाह्रबिसे
# चोतारा
# पाँचखाल
# धुन्छे
# धादीगं बेंसी
# मलेखु
# नगरकोट
# ककनी
कडियाँ

* नेपाल


श्रेणी:नेपाल के पूर्व शासन प्रणाली
श्रेणी:मध्यमांचल विकास क्षेत्र
एल्विस प्रेस्ली

thumb|right|एल्भिस प्रेस्ली
एल्वविस ऍरन् प्रेस्ली () एक प्रसिद्ध अमेरिकी गायक, संगीतकार और अभिनेता थे। उनको रॉक एंंड रोल का सम्राट भी कहा जाता है।
जीवनी

उन का जन्म टेनिसी में हुआ था। उनका एक जुडुवा भाई भी था जो जन्म लेते ही मर गया। उनकी एक पत्नी और एक बेटी (लिसा मेरी प्रेस्ली) है। उनका घर ग्रेसल्यांड में था जो अब एक संग्रहालय है। वे जर्मनी में दूसरे विश्व युद्ध पश्चात अमेरिकी सेना से परिचालित भी हुए।
डिस्कोग्राफ़ी

* जेलहाउस रक
* लभ मी टेन्डर
* बार्निग लव
* कॅन्ट हेल्प फा॔लिन्ग् इन लव


श्रेणी:गायक
श्रेणी:अमेरिकी गायक
कुमाऊँ विश्वविद्यालय

कुमाऊँ विश्वविद्यालय नैनीताल, उत्तराखण्ड में स्थित है। विश्वविद्यालय की स्थापना १ मार्च १९७३ में उप्र राज्य अधिनियम के अन्तर्गत हुई थी। विश्वविद्यालय के दो कैम्पस है नैनीताल और अल्मोड़ा में और पूरे कुमाऊँ क्षेत्र में २७ महाविद्यालय इससे संबद्धीकृत हैं। भीमताल में एक और कैम्पस बनाया जा रहा है, जो व्यवसायिक, तकनीकी और व्यावसायिक शिक्षा की माँग को पूरा करेगा। उत्कृष्ट शिक्षण और उच्च गुणवत्ता शोध के साथ-साथ चौतरफा विकास इस विध्वविद्यालय का ध्येय है और मुख्य बल कुमाऊँ क्षेत्र पर है।
इन्हें भी देखें

* कुमाऊँ विश्वविद्यालय से सम्बद्ध महाविद्यालयों की सूची
सन्दर्भ


बाहरी कड़ियाँ

कुमाऊँ विश्वविद्यालय का आधिकारिक जालघर


श्रेणी:उत्तराखण्ड के विश्वविद्यालय
शृंखला की कड़ियाँ

शृंखला की कड़ियाँ महादेवी वर्मा के समस्या मूलक निबंधों का संग्रह है। स्त्री-विमर्श इनमें प्रमुख हैं। डॉ॰ हृदय नारायण उपाध्याय के शब्दों में, "आज स्त्री-विमर्श की चर्चा हर ओर सुनाई पड़ रही है। महादेवी ने इसके लिए पृष्ठभूमि बहुत पहले तैयार कर दी थी। सन्‌ १९४२ में प्रकाशित उनकी कृति शृंखला की कड़ियाँ सही अर्थों में स्त्री-विमर्श की प्रस्तावना है, जिसमें तत्कालीन सामाजिक परिस्थितियों में नारी की दशा, दिशा एवं संघर्षों पर महादेवी ने अपनी लेखनी चलायी है।" इसमें ऐसे निबंध संकलिक किये गये हैं जिनमें भारतीय नारी की विषम परिस्थिति को अनेक दृष्टि-बिन्दुओं से देखने का प्रयास किया गया है। युद्ध और नारी नामक लेख में उन्होंने युद्ध स्त्री और पुरुष के मनोविज्ञान पर गंभीर, वैश्विक और मौलिक चिंतन व्यक्त किया है। इसी प्रकार नारीत्व और अभिशाप में वे पौराणिक प्रसंगों का विवरण देते हुए आधुनिक नारी के शक्तिहीन होने के कारणों की विवेचना करती हैं।


thumb|left|100px|अंग्रेज़ी अनुवाद का मुखपृष्ठ पुस्तक से कुछ पंक्तियाँ- ‘‘भारतीय नारी जिस दिन अपने सम्पूर्ण प्राण-आवेग से जाग सके, उस दिन उसकी गति रोकना किसी के लिए सम्भव नहीं। उसके अधिकारों के सम्बन्ध में यह सत्य है कि वे भिक्षावृत्ति से न मिले हैं, न मिलेंगे, क्योंकि उनकी स्थिति आदान-प्रदान योग्य वस्तुओं से भिन्न है। समाज में व्यक्ति का सहयोग और विकास की दिशा में उसका उपयोग ही उसके अधिकार निश्चित करता रहता है। किन्तु अधिकार के इच्छुक व्यक्ति को अधिकारी भी होना चाहिए। सामान्यतः भारतीय नारी में इसी विशेषता का अभाव मिलेगा। कहीं उसमें साधारण दयनीयता और कहीं असाधारण विद्रोह है, परंतु संतुलन से उसका जीवन परिचित नहीं।..."


सोहनी नीरा कुकरेजा द्वारा इसका अंग्रेज़ी अनुवाद लिंक्स इन द चेन नाम से किया गया है।
सन्दर्भ

श्रेणी:साहित्य
श्रेणी:गद्य
श्रेणी:महादेवी वर्मा
श्रेणी:हिन्दी साहित्य
नारा चंद्रबाबू नायडू

के साथ|260x260पिक्सेल]]
नारा चंद्रबाबू नायडू(तेलुगू:నారా చంద్రబాబు నాయుడు) (जन्म: 20 अप्रैल, 1950) वर्तमान आन्ध्र प्रदेश के मुख्यमंत्री हैं। उनके नाम आन्ध्र प्रदेश में सबसे लंबे समय तक मुख्यमंत्री रहने का कीर्तिमान भी है। वर्तमान में वे आन्ध्र प्रदेश विधान सभा में सदन के नेता हैं।

चंद्रबाबू का जन्म चित्तूर जिले के नारावारिपल्ली नामक गाँव में 20 अप्रैल 1950 को हुआ था। उन्होंने श्री वेंकटेश्वर विश्वविद्यालय तिरुपति से अर्थशास्त्र में मास्टर्स की उपाधि हासिल की और आजकल इसी विश्वविद्यालय से पीएचडी के लिए अपना शोध कार्य कर रहे हैं।
राजनैतिक जीवन

निर्वाचन का इतिहास
नायडू की विरासत
आन्ध्र प्रदेश के लिए विकास दृष्टि
बाबू की हत्या का प्रयास
राजनैतिक भविष्य
इन्हें भी देखें

* आन्ध्र प्रदेश के मुख्यमंत्री
* तेलुगु देशम पार्टी
* एन टी रमाराव
बाहरी कड़ियाँ

* तेलुगू देशम पार्टी का आधिकारिक जालस्थल

श्रेणी:1950 में जन्मे लोग
श्रेणी:जीवित लोग
श्रेणी:आन्ध्र प्रदेश के मुख्यमंत्री
श्रेणी:तेलुगु देशम पार्टी के राजनीतिज्ञ
झूँसी

झूँसी (Jhunsi) या झूसी (Jhusi) भारत के उत्तर प्रदेश राज्य के प्रयागराज ज़िले इसे पूर्व में अंधेरनगरी और प्रतिष्ठानपुर ( Pratishthan Pur) या पुरी नाम से भी जाना जाता था। यहां पर विष्णु ने हंस अवतार लिया था।
इतिहास

यह स्थान निओलिथिक साइट में से एक होने के लिए भी जाना जाता है, जो कि दक्षिण एशिया में खेती के शुरुआती प्रमाणों में से एक है। कुमाऊँ में चन्द राजवंश के संस्थापक, सोम चन्द, झूसी के मूल निवासी थे।
भूगोल

झूसी में औसत ऊंचाई 76 मीटर (249 फीट) है। यह प्रयागराज नगर का एक दक्षिणपूर्वी उपनगर है।
जनसांख्यिकी

2011 की जनगणना के अनुसार, झूसी की जनसंख्या 33,901 थी जिसमें झूसी नगर पंचायत और झूसी कोहना की संख्या 13,878 और 20,023 थी।
इतिहास

गंगा और यमुना नदियों के संगम के निकट पुरातात्विक स्थल ने 7106 BCE से 7806 के अपने नवपाषाणु स्तरों के लिए C14 डेटिंग की। ऐतिहासिक रूप से, झूसी प्रतिष्ठानपुर के नाम से जाना जाता था यह 13-14 शताब्दी के आसपास विदेशी आक्रमणकारियों द्वारा जलाया गया था और फिर इसे झुलसी (हिंदी शब्द का अर्थ जला) कहा जाता है; 'एल' गायब हो गया, जैसे साल बीत गए, वर्तमान नाम को जन्म दिया।
इन्हें भी देखें

* प्रयागराज
* प्रयागराज ज़िला
सन्दर्भ

श्रेणी:प्रयागराज ज़िला
श्रेणी:उत्तर प्रदेश के नगर
श्रेणी:प्रयागराज ज़िले के नगर
श्रेणी:प्रयागराज
धनुष प्रक्षेपास्त्र

धनुष मिसाइल स्वदेशी तकनीक से निर्मित पृथ्वी प्रक्षेपास्त्र का नौसैनिक संस्करण है। यह 8.56 मीटर लंबा है। यह प्रक्षेपास्त्र परमाणु हथियारों को ले जाने की क्षमता रखता है। यह एक समय में 750 किलोग्राम मुखास्त्र तक ले जा सकता है और हल्के मुखास्त्रों के साथ 500 किलोमीटर तक मार कर सकता है। प्रक्षेपण के समय इसका वजन ४६०० किलोग्राम होता है और इसे पारंपरिक तथा परमाणु दोनो तरह के हथियारों का प्रक्षेपण किया जा सकता है। यह एक-चरणीय-द्रव-प्रणोदक-कल (single stage liquid propellant engine) का प्रयोग करता है।
सन्दर्भ

श्रेणी:प्रक्षेपास्त्र
श्रेणी:भारत के प्रक्षेपास्त्र
वीर कुँवर सिंह विश्वविद्यालय

वीर कुँवर सिंह विश्वविद्यालय की स्थापना 22 अक्टूबर 1992 को बिहार विश्वविद्यालय अधिनियम 1976 [1992 के संशोधन अधिनियम 9 के रूप में] के तहत आरा में मुख्यालय के साथ की गई थी। इसका नाम प्रसिद्ध राष्ट्रीय नायक और 1857 के प्रतिष्ठित स्वतंत्रता सेनानी कुँवर सिंह के नाम पर रखा गया है।

यह उच्च शिक्षा आयोग (U.G.C) अधिनियम की धारा 2(f) के तहत मान्यता प्राप्त विश्वविद्यालयों की सूची में शामिल है। इसके सभी 17 संघटित महाविद्यालय और एक संबंधित महाविद्यालय को उच्च शिक्षा आयोग से वित्तीय सहायता प्राप्त होती है क्योंकि वे पूर्व में मगध विश्वविद्यालयमगध विश्वविद्यालय, बोधगया, बिहार के संघटित / संबंधित महाविद्यालय होते थे।
शैक्षणिक

विश्वविद्यालय भौतिकी, रसायन शास्त्र, वनस्पति विज्ञान, जीवविज्ञान, गणित, कंप्यूटर विज्ञान, वाणिज्य, इतिहास, अर्थशास्त्र, प्रबंधन, कानून, समाजशास्त्र, भूगोल आदि के क्षेत्रों में शिक्षा और अधिगम का आयोजन करता है। यह स्थानीय रूप में कॉलेजों और संस्थानों के साथ संबद्धता के साथ आदान-प्रदान कार्यक्रम भी चलाता है जो राज्य के आस-पास में स्थित हैं।
कालेज

इसका अधिकार क्षेत्र चार जिलों भोजपुर, बक्सर, कैमूर और रोहतास तक फैला हुआ है।
संबद्ध महाविद्यालय

* सुमित्रा महिला कॉलेज डुमरांव
* केके मंडल कॉलेज,बक्सर
* पीसी कॉलेज,बक्सर
* टीएसआईएम कॉलेज, आरा, भोजपुर
* जन सहकारी महाविद्यालय (बाराप), गड़हनी भोजपुर
संघटक महाविद्यालय

वीर कुँवर सिंह विश्वविद्यालय के अंगीभूत महाविद्यालय

* हरप्रसाद दास जैन कॉलेज, आरा
* महाराजा कॉलेज, आरा
* एसबी कॉलेज, आरा
* जगजीवन कॉलेज, आरा
* एमएम महिला कॉलेज, आरा
* एमवी कॉलेज,बक्सर
* डीके कॉलेज, डुमरांव
* शेरसाह कॉलेज, सासाराम
* एसपी जैन कॉलेज, सासाराम
* रोहतास महिला कॉलेज, सासाराम
* श्री शंकर कॉलेज, सासाराम
* एएस कॉलेज, बिक्रमगंज
* जेएलएन कॉलेज, डेहरी-ऑन-सोन
* एसएन कॉलेज, शाहमल खैरादेव
* महिला कॉलेज, डालमियानगर
* एसवीपी कॉलेज, भभुआ
* ग्राम भारती कॉलेज, रामगढ़
उल्लेखनीय पूर्व छात्र

* पवन सिंह (भोजपुरी गायक और अभिनेता)
संदर्भ

श्रेणी:भोजपुर जिला, बिहार
श्रेणी:बिहार में विश्वविद्यालय और कॉलेज